**Datum: 26.08.2024. SAOPŠTENJE ZA MEDIJE**

**m:tel ponosni sponzor Sportskih igara mladih: Regionalna završnica u Splitu sa rekordnim brojem učesnika**

*Ovogodišnje Sportske igre mladih okupile su najveći broj mladih sportista do sada, obarajući rekorde i donoseći titule našim učesnicima iz Bijeljine i Brčkog.*

Svečanom ceremonijom na splitskoj Rivi zatvorena je 28. sezona Sportskih igara mladih koja je ove godine u BiH, Srbiji, Hrvatskoj i Sloveniji okupila više gotovo 330 hiljada takmičara.

Kompanija m:tel s ponosom ističe dugogodišnje partnerstvo sa Sportskim igrama mladih, koje su ove godine doživjele svoj vrhunac u Splitu. „Zatvaranje 28. sezone obilježeno je brojnim uspjesima, među kojima se posebno ističe rekordni broj učesnika, što svjedoči o sve većem interesovanju mladih za sport i zdrav način života. Naši mladi sportisti iz Bijeljine i Brčkog pokazali su nevjerovatnu posvećenost i talenat, osvojivši titule u malom fudbalu za dječake i djevojčice i ponosno predstavljajući svoje zajednice“, poručili su iz m:tel-a.

Završnog dana ovogodišnje sezone, splitske Prokurative su postale teren za atraktivan revijalni turnir u igri „Između dvije vatre“, na kojem su se gosti Sportskih igara mladih prisjetili djetinjstva. Zajedno s mladim sportistima odigrali su poznatu igru, a događaj je okupio poznate ličnosti iz regije koje su, uz mnogo smijeha i zabave, ponovno doživjele radost igre iz djetinjstva. Takođe, za nove ambasadore Sporskih igara mladih proglašeni su proslavljeni sportisti Aleksandar Kolarov i Šime Vrsaljko.

Sportske igre mladih najveća su sportsko-amaterska manifestacija u Evropi, koja je tokom 28 godina okupila više od 3 miliona djece i mladih. Kroz partnerstvo sa Sportskim igrama mladih, m:tel još jednom potvrđuje svoju posvećenost društveno odgovornom poslovanju, podsticanju pozitivnih promjena u zajednici i stvaranju okruženja u kojem mladi imaju priliku da se razvijaju. Radujemo se narednoj sezoni i novim uspjesima naših mladih sportista, koji će nastaviti da nas čine ponosnim!

Ključne riječi: mtel, mtel sport, Sportske igre mladih

Izvor fotografije: m:tel PR/Sportske igre mladih